Gholf: België se Thomas-kwadraat loop oor 27 lande - Maroela Media
Die Belg Thomas Detry. Foto: Facebook
Die 59ste Wêreldbeker van Gholf is Sondag in Australië afgehandel met België wat as oorwinnaar uit die stryd getree het. Thomas Pieters en Thomas Detry het met drie houe geseëvier nadat hulle die laaste dag met ŉ voorsprong van vyf houe begin het. Dié twee spelers het ŉ 68 in die laaste ronde aangeteken. Dit was België se eerste oorwinning in die toernooi.
Daar was 27 deelnemende lande wat elkeen deur twee spelers verteenwoordig is. Van die groot name wat dié toernooi al voorheen kon wen, sluit in Jack Nicklaus, Gary Player en Tiger Woods.
Australië en Mexiko het gesamentlik tweede op die voorlopersbord geëindig.
Suid-Afrika se trotse rekord by dié toernooi sluit vyf oorwinnings in sedert 1953. Dylan Frittelli en Erik van Rooyen het Suid-Afrika by die Metropolitan Gholfklub in Melbourne verteenwoordig en hulle was uiteindelik 18de uit 27 spanne op -8.
Die toernooi is oor 72 putjies oor vier dae beslis.
Op dag een en drie was die formaat beterbal.
Op dag twee en vier is beurtspel gespeel.
Nog inligting is beskikbaar by: https://www.pgatour.com/tournaments/isps-handa-melbourne-world-cup-of-golf.html